Breds Viljams Henke

Breds Viljams Henke (; dzimis , miris ) bija amerikāņu aktieris un profesionāls amerikāņu futbola spēlētājs. Kā aktieris, viņš ir plašāk pazīstams pēc Desija Piskatela lomās seriālā Orange Is the New Black, kā arī pēc lomām seriālos     "Pazudušie" un "Deksters", un filmās "Sašķeltais", "Niknais" un "Džobss".

 Dzīvesgājums un sporta karjera 
Breds Viljams Henke dzimis 1966. gada 10. aprīlī Kolumbusā, Nebraskā. Studējot Arizonas Universitātē, viņš kļuva par universitātes futbola komandas aizsardzības spēlētāju. 1989. gadā viņš parakstīja līgumu ar Ņujorkas "Giants", taču vēlāk tajā pašā gadā tika atlaists un pievienojās Denveras "Broncos". Henke turpināja spēlēt līdz 1994. gadam, kad potītes trauma piespieda viņu beigt sportista karjeru.

 Karjera 
Pateicoties bijušajam NFL spēlētājam, Breds Henke ieguva iespēju piedalīties Pizza Hut reklāmā. Tur kāds viņu uzaicināja apmeklēt aktiermākslas nodarbības, un Henke piekrita.

Viņa aktiera karjera sākās ar nelielām lomām filmās "Līdzjutējs" un "Zvaigžņu basketbols", kā arī seriālos "Emulators" un ER. Vēlāk, no 2000. līdz 2001. gadam, Henke atveidoja otrā plāna lomu seriālā Nikki, bet no 2001. līdz 2002. gadam viņš spēlēja galveno lomu seriālā Going to Kalifornia, kas tika atcelts pēc vienas sezonas. 2006. gadā Henke parādījās četrās seriāla "Deksters" pirmās sezonas sērijās, kā arī filmējās kritiķu atzinīgi novērtētajās filmās "Holivudlenda" un "Ziemeļu zeme".

2009. gadā Breds Henke parādījās seriāla "Pazudušie" piektajā sezonā, atveidojot Bramu — lomu, ko viņš atkārtoja arī sestās sezonas pirmajā sērijā. 2011. gadā aktieris paradījas septiņās seriāla Justified sērijās. 2013. gadā Henke atveidoja otrā plāna lomas filmā "Sasalusī zeme", kas balstīta uz sērijveida slepkavas Roberta Hansena notveršanu, un filmā "Džobss", kas balstīta uz Stīva Džobsa dzīvi. 2014. gadā Breds Henke spēlēja otrā plāna lomu filmā "Niknais".

No 2016. līdz 2018. gadam Henke atveidoja otrā plāna lomu seriālā Orange Is the New Black, par ko saņēma Ekrāna aktieru ģildes balvu 2017. gadā. Tajā pašā gadā viņš piedalījās filmā "Sašķeltais". No 2020. līdz 2021. gadam aktieris filmējās miniseriālā "Pretošanās", kas ir Stīvena Kinga tāda paša nosaukuma romāna adaptācija. Pēc Henke teiktā, viņš iepazinās ar seriāla "Pretošanās" scenāristiem jau seriāla Justified filmēšanas laikā, un 2020. gadā viens no viņiem piezvanīja Henke, piedāvājot lomu šajā projektā. Aktiera pēdējā ekrāna parādīšanās bija epizodiska loma seriālā "Bezgalīgās debesis".

 Personīgā dzīve un nāve 
No 2001. līdz 2008. gadam Breds Henke bija precējies ar aktrisi Ketlinu Česniju.

Kopš 2021. gada aktieris saskārās ar veselības problēmām, par kurām viņš atklāti runāja vietnē Instagram. Pēc Henke teiktā, viņam bija 90% artērijas nosprostojums, un tika veikta sirds stenta ievietošana. Viņam arī tika izņemts liels audzējs no aizkuņģa dziedzera. 2022. gada gada 29. novembrī Breds Viljams Henke mierīgi nomira savās mājās. Nāves cēlonis netika atklāts.

 Filmogrāfija 

 Filmas 
GadsNosaukumsLoma1996"Zvaigžņu baketbols" (Space Jam)beisbolists"Līdzjutējs" (The Fan)TjadirsMr. WrongBobs1999"Trīspadsmitais stāvs" (The Thirteenth Floor)policists2003The ZodiacBills GregorijsLove ObjectDotsons2004"Ričarda Niksona slepkavība" (The Assassination of Richard Nixon) Mārtins Džonss2005Me and You and Everyone You KnowEndrū"Meklēju suņumīli" (Must Love Dogs)LeoThe AmateursRons"Ziemeļu zeme" (North Country)Latavanskis2006"Pasaules tirzdniecības centrs" (World Trade Center)Elisones brālis"Holivudlenda" (Hollywoodland)Rass TeilorsSherrybabyBobijs Svonsons2008"Aizrīties" (Choke)Denijs2009"Zvaigžņu ceļš" (Star Trek)tēvocis Frenks2010The Space BetweenVils2011The Trouble With BlissStīvens "Gidrocikls" DžuseskisMagic ValleyDžerijs Garabrants2012I Am Not a HipsterBredlijs HeinssStruck by Lightningdirektors2013"Sasalusī zeme" (The Frozen Ground)Kārls Galenskis"Džobss" (Jobs)Pols Terels"Pacific Rim: Uzbrukums Zemei" (Pacific Rim)brigadnieks Mailss2014"Niknais" (Fury)seržants Deiviss"Izvēles diena" (Draft Day)Tonijs "Beigelis" Beiglijs2017BrightDorgu"Sašķeltais" (Split)tēvocis Džons Kūks2019WoundsĒriks2020ArkansasTomass2022The RayBilingss

 Televīzija 
GadsNosaukumsLomaPiezīmes1996Chicago HopeFredijs Lalenskissērija: Papa's Got a Brand New BagSilk StalkingsAmoss Aleksanderssērija: Loyalty1996; 1997Nash BridgesP. Dž. Polards/Tomijssērija: Javelin Catcher; sērija: Knockout1998ERDžonssērija: Think Warm Thoughts"Emulators" (The Pretender)Džimbosērija: Crazy1999"Cīņas likums" (Martial Law)Bazs Tipitssērija: Breakout2000—2001NikkiTorsOtrā plāna loma; 16 sērijas2001—2002Going to CaliforniaHenrijs "Henks" UngalouGalvenā loma; 19 sērijas2002Crossing JordanEndijs Lebovskissērija: Secrets & Lies: Part 22003"CSI Lasvegasa" (CSI LA)Džordžs Bartelssērija: Fur and Loathing2006"Deksters" (Dexter)Tonijs Tuči4 sērijas2007Cold CaseMaiks Čulaskissērija: Cargo2007—2008October RoadOuens RouensGalvenā loma; 19 sērijas2008"Likums un kārtība" (Law & Order)Teds Sandersonssērija: StrikeLife on MarsMaikls H.sērija: Tuesday is Dead2009"CSI Miami" (CSI Miami)Arnolds Holingssērija: Out of Time2009—2010"Pazudušie" (Lost)Brams5 sērijas2010"Bagātnieku dakteris" (Royal Pains)Rejssērija: Whole Lotto Love2011"Noziedzīgie prāti" (Criminal Minds)Stīvenssērija: Sense MemoryThe Chicago CodeErnijs Mūsekians3 sērijas"Bezkaunīgie" (Shameless)Hels Holanderssērija: Daddyz GirlJustifiedKūvers Benets7 sērijas"Pēdējie Grimmi" (Grimm)Heps Laserssērija: The Three Bad Wolves2012"Nozieguma skelets" (Bones)Melvins Karvilssērija: The Bod in the Pod2013"Ofiss" (Office)Frenkssērija: Vandalism"Kāsla metode" (Castle)Marks Helerssērija: Scared to Death"Longmairs" (Longmire)Sels Vajasssērija: Death Came in Like Thunder2013—2014The BridgeDžims Dobss4 sērijas2015"Īpašo uzdevumu vienība Hawaii 5-0" (Hawaii Five-0)Ričijs Malojssērija: Luapo'i2016The Night ShiftKlejtons Timonsssērija: Between a Rock and a Hard Place2017Sneaky PeteBrendons6 sērijas2018"Makgaivers" (MacGyver)Džona Volšssērija: MacGyver + MacGyver2016—2018Orange Is the New BlackDesijs PiskatelaOtrā plāna loma; 26 sērijas2020ManhuntLiels Džons6 sērijas2020—2021"Pretošanās" (The Stand)Toms KalensOtrā plāna loma; 6 sērijas2022Law & Order: Special Victims Unitkapteinis Dons Kubiakssērija: Once Upon a Time in El Barrio"Bezgalīgās debesis" (The Big Sky)Dels Lakanssērija: Come Get Me

 Atsauces 

Kategorija:1966. gadā dzimušie
Kategorija:2022. gadā mirušie
Kategorija:Amerikāņu kinoaktieri
Kategorija:Nebraskā dzimušie
Kategorija:ASV amerikāņu futbola spēlētāji